AP บวกต่อ 3% โบรกชูพีอีต่ำ เคาะเป้า 12.80 บ. อัพไซด์สูง 25%
AP บวกต่อ 3% โบรกชูเด่นสุดกลุ่มอสังหาฯ-พีอีต่ำ แนะนำราคาเป้าหมาย 12.80 บ. อัพไซด์สูง 25.49%
AP บวกต่อ 3% โบรกชูเด่นสุดกลุ่มอสังหาฯ-พีอีต่ำ แนะนำราคาเป้าหมาย 12.80 บ. อัพไซด์สูง 25.49%
2 ส.ค. 2565

ผู้สื่อข่าวรายงานว่า วันนี้ (2 ส.ค.65) ราคาหุ้น บริษัท เอพี (ไทยแลนด์) จำกัด (มหาชน) หรือ AP ณ เวลา 10:53 น. อยู่ที่ระดับ 10.20 บาท บวก 0.25 บาท หรือ 2.51% สูงสุดที่ระดับ 10.20 บาท ต่ำสุดที่ระดับ 9.85 บาท ด้วยมูลค่าการซื้อขาย 112.79 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 25.49%

บล.เคจีไอ (ประเทศไทย) ระบุในบทวิเคราะห์ว่า เศรษฐกิจไทยฟื้นตัวและมีน้ำหนักต่อยอดขายบ้านใน 1-2 ปีนี้ มากกว่าผลกระทบจากการปรับขึ้นอัตราดอกเบี้ยนโยบายต่ออสังหาริมทรัพย์ไทย อีกทั้ง Valuation ไม่แพง Forward PE ต่ำเพียง 6.2 เท่า และ Dividend yield มากกว่า 5% ต่อปี แนะนำราคาเป้าหมาย 12.80 บาท
ด้านบล.กรุงศรี ระบุในบทวิเคราะห์ว่า ผลประกอบการรวมของกลุ่มอสังหาริมทรัพย์ในไตรมาส 2/65 จะดีขึ้นทั้งจากไตรมาสก่อน และจากงวดเดียวกันของปีก่อน จากการฟื้นตัวของยอดโอนและ GPM อย่างไรก็ดีทางฝ่ายวิจัยคาดว่ากำไรจะฟื้นตัวชัดเจนมากขึ้นในครึ่งปีหลัง 65 เนื่องจากมีคอนโดใหม่ที่รอโอนมากกว่า กอปรกับบางบริษัทจะมีบันทึกกำไรจากการขายสินทรัพย์เข้ามาเพิ่ม อย่างไรก็ตามด้วยภาวะเศรษฐกิจที่อ่อนแอ และการฟื้นตัวของตลาดอสังหาฯ ยังไม่ทั่วถึง จึงคงน้ำหนักการลงทุนกลุ่ม อสังหาฯ ที่ NEUTRAL โดยเลือก AP เป็นหุ้นเด่นของกลุ่ม